CELEX: 32016R1638
Language: et
Date: 2016-09-06 00:00:00
Title: Komisjoni rakendusmäärus (EL) 2016/1638, 6. september 2016, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

13.9.2016   
               
               
                  ET
               
               
                  Euroopa Liidu Teataja
               
               
                  L 244/1
               
            KOMISJONI RAKENDUSMÄÄRUS (EL) 2016/1638,
      6. september 2016,
      millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti e,
      ning arvestades järgmist:
      
                  (1)
               
               
                  Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur“ või „CN“), mis on esitatud kõnealuse määruse I lisas.
               
            
                  (2)
               
               
                  Kombineeritud nomenklatuuri teise osa 15. grupi lisamärkuse 2 tekstis on määratletud ainult oliivide töötlemisel saadud õlide (mis klassifitseeritakse rubriikidesse 1509 ja 1510) omadused. Kõnealuse lisamärkuse tekst põhineb komisjoni määrusel (EMÜ) nr 2568/91, (2) milles on kindlaks määratud oliiviõli ja oliivijääkõli füüsikalis-keemilised ja organoleptilised omadused ning nende hindamise meetodid. Neid meetodeid ning õlide omaduste piirnorme ajakohastatakse korrapäraselt vastavalt keemiaekspertide seisukohtadele ning lähtudes rahvusvahelises oliiviõlinõukogus tehtud tööst.
               
            
                  (3)
               
               
                  Määruse (EMÜ) nr 2568/91 mitme muudatuse tõttu ei ole kombineeritud nomenklatuuri teise osa 15. grupi lisamärkuse 2 praegune tekst enam kooskõlas määruse (EMÜ) nr 2568/91 praegu kehtiva redaktsiooniga, mistõttu tuleb seda vastavalt muuta.
               
            
                  (4)
               
               
                  Selleks et vältida 15. grupi lisamärkuse 2 asjaomaste parameetrite korduvat muutmist eesmärgiga hoida lisamärkus kooskõlas määrusega (EMÜ) nr 2568/91, on asjakohane vastu võtta lisamärkuse uus tekst, milles otseselt osutatakse kõnealuse määruse asjaomastele osadele.
               
            
                  (5)
               
               
                  Arvestades, et alates 1. jaanuarist 2017 lisatakse 15. gruppi teatud uued CN-koodid, peaks 1. jaanuaril 2017 jõustuma kõnealuse grupi lisamärkuse 2 uus tekst, milles käsitletakse kõnealuseid uusi CN-koode.
               
            
                  (6)
               
               
                  Seepärast tuleks määruse (EMÜ) nr 2658/87 I lisa vastavalt muuta.
               
            
                  (7)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EMÜ) nr 2658/87 I lisas esitatud kombineeritud nomenklatuuri teise osa 15. grupi lisamärkus 2 asendatakse järgmisega:
      
         
                     „2.
                  
                  
                     
                                 A.
                              
                              
                                 
                                    Rubriikidesse 1509 ja 1510 kuuluvad ainult oliivide töötlemisel saadud õlid, millel on sellised rasvhapete ja steroolide sisalduse parameetrid, millele osutatakse komisjoni määruse (EMÜ) nr 2568/91
                                     (*)
                                    I lisas. Nende olemasolu saab kindlaks teha, kasutades kõnealuse määruse V ja X lisas sätestatud meetodeid.
                                 Rubriigid 1509 ja 1510 ei hõlma keemiliselt töödeldud (eriti taasesterdatud) oliiviõli ega oliiviõli ja teiste õlide segusid. Taasesterdatud oliiviõli sisaldus tehakse kindlaks määruse (EMÜ) nr 2568/91 VII lisas sätestatud meetodiga.
                              
                           
                                 B.
                              
                              
                                 
                                    Alamrubriiki 1509 10 kuuluvad ainult allpool 1., 2. ja 3. alapunktis määratletud oliiviõlid, mis on saadud üksnes mehaaniliste või muude füüsikaliste vahendite abil tingimustes, mis ei too kaasa õli kvaliteedi muutumist, ja mida ei ole töödeldud muul viisil peale pesemise, dekanteerimise, tsentrifuugimise või filtrimise. Oliiviõlid, mis on saadud lahustite, keemilise või biokeemilise toimega reaktiivide kasutamisega või taasesterdamisega, ning muude õlidega segatud oliiviõlid sellesse alamrubriiki ei kuulu.
                                 
                                 
                                             1.
                                          
                                          
                                             
                                                Alamrubriigis 1509 10 10 tähistab termin „lambiõli“ oliiviõli, millel on määruse (EMÜ) nr 2568/91 I lisas sätestatud 3. kategooria oliiviõlide omadused.
                                             
                                          
                                       
                                             2.
                                          
                                          
                                             
                                                Alamrubriigis 1509 10 20 tähistab termin „ekstra-neitsioliiviõli“ oliiviõli, millel on määruse (EMÜ) nr 2568/91 I lisas sätestatud 1. kategooria oliiviõlide omadused.
                                             
                                          
                                       
                                             3.
                                          
                                          
                                             
                                                Alamrubriik 1509 10 80 hõlmab muid neitsioliiviõlisid, millel on määruse (EMÜ) nr 2568/91 I lisas sätestatud 2. kategooria oliiviõlide omadused.
                                             
                                          
                                       
                           
                                 C.
                              
                              
                                 
                                    Alamrubriik 1509 90 hõlmab oliiviõli, mis on saadud alamrubriiki 1509 10 10, 1509 10 20 ja/või 1509 10 80 kuuluvate oliiviõlide töötlemisel, kas neitsioliiviõliga segatult või segamata, ja millel on määruse (EMÜ) nr 2568/91 I lisas sätestatud 4. või 5. kategooria oliiviõlide omadused.
                                 
                              
                           
                                 D.
                              
                              
                                 
                                    Alamrubriigis 1510 00 10 tähistab termin „toorõlid“ õlisid, millel on määruse (EMÜ) nr 2568/91 I lisas sätestatud 6. kategooria oliiviõlide omadused.
                                 
                              
                           
                                 E.
                              
                              
                                 
                                    Alamrubriiki 1510 00 90 kuuluvad õlid, mis on saadud alamrubriiki 1510 00 10 kuuluvate õlide töötlemisel, neitsiõliga segatud või segamata, samuti õlid, millel ei ole käesoleva lisamärkuse punktides B, C ja D kirjeldatud õlide omadusi.
                                 
                                 Sellesse alamrubriiki kuuluvatel õlidel peavad olema määruse (EMÜ) nr 2568/91 I lisas sätestatud 7. või 8. kategooria oliiviõlide omadused.
                              
                           
               
      Artikkel 2
      Käesolev määrus jõustub 1. jaanuaril 2017.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 6. september 2016
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektor
            
            Stephen QUEST
         
      
      
         (1)  EÜT L 256, 7.9.1987, lk 1.
      
         (2)  Komisjoni 11. juuli 1991. aasta määrus (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta (EÜT L 248, 5.9.1991, lk 1).